Access 2007 – baza FabrikaSlatkisa

Kreirati bazu podataka sa nazivom FabrikaSlatkisa i u njoj kreirati naredne tabele:

**Fabrika** sa atributima:

* *IDFabrike* – tekst koji se sastoji iz 5 cifara za kojim slede 2 slova.
* *Naziv* – tekst dužine maksimalno 20 karaktera.
* *Mesto* – tekst dužine maksimalno 15 karaktera, pri čemu je prvo slovo veliko, a ostala mala.

Napraviti indeks sa ponavljanjem za atribut *Mesto*.

**Prodavnica** sa atributima:

* *IDProdavnice* – tekst koji se sastoji od 4 ili 5 cifara.
* *IDSefaProdavnice* – broj, obavezan unos.
* *Mesto* – tekst dužine maksimalno 15 karaktera.
* *VrstaProdavnice* – tekst, dozvoljen unos: *maloprodaja* i *veleprodaja*, za nevalidan unos prikazati poruku:

*Uneti jednu od vrednosti maloprodaja ili veleprodaja*.

* *BrZaposlenih* – broj.

Napraviti indeks bez ponavljanja za atribut *IDSefaProdavnice*.

**Artikal** sa atributima:

* *IDArtikla* – tekst koji se sastoji od tačno 4 cifre.
* *Naziv* – tekst dužine maksimalno 20 karaktera.
* *Masa* – broj, prikazan na 2 decimale.
* *Kategorija* – tekst, dozvoljen unos jedne od vrednosti: *cokolada*, *bombona*, *keks*.
* *OsnovnaCena* – currency u evrima, podrazumevana vrednost 10 evra.

**Isporuka** sa atributima:

* *IDFabrike* – tekst.
* *IDProdavnice* – tekst.
* *IDArtikla* – tekst.
* *Kolicina* – broj.
* *DatumIsporuke* – date, obavezan unos, prikazan tako da se vidi i pun naziv dana.

Napraviti nakon redova tabele jedan red kojim se prikazuje ukupan broj isporuka, prosečna količina isporuke, kao i datum poslednje isporuke.

**Proizvodnja** sa atributima:

* *IDFabrike* – tekst.
* *IDArtikla* – tekst.
* *Kolicina* – broj.
* *DatumProizvodnje* – date.
* *ImaSkart* – yes/no.

U svaku od tabela dodati odgovarajuće redove. Dodati primarne ključeve svakoj od tabela. Za svako od složenih imena atributa dodati pun naziv atributa kao caption. Da bi ova baza korektno funkcionisala uspostaviti potrebne relacije izmedju datih tabela.

Zatim kreirati sledeće upite:

Kreirati upit kojim se za sve isporuke maloprodajnim prodavnicama u Beogradu u kojima radi bar 15 radnika, izdvaja naziv artikla, naziv fabrike u formatu *Fabrika NazivFabrike* i količina isporučenih artikala. Upit sačuvati pod imenom **Upit1**.

Kreirati upit kojim se za sve isporuke čokolada od više od 100 g u 2014. godini, čiji naziv sadrži slovo *a* ili slovo *e*, izdvaja njen naziv kao i datum isporuke. Rezultat upita prikazati uređeno prema datumu isporuke rastuće. Upit sačuvati pod imenom **Upit2**.

Kreirati parametarski upit kojim se izdvajaju nazivi fabrika iz grada koji je dat kao parametar upita i koji su proizveli keks sa škart proizvodima. Upit sačuvati pod imenom **Upit3**.

Za svaki od artikala i svaku od fabrika izračunati ukupnu količinu tog artikla koje je data fabrika proizvela. Upit sačuvati pod imenom **Upit4**.